
 Z A P I S N I K
22. sjednice Vijeća Mjesnog odbora Poljanice,
održane 27. ožujka 2023.
u objektu mjesne samouprave Poljanice, Dubrava 203,
s početkom u 18,00 sati


NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.
Ostali nazočni: gospođa Sandra Šukunda, stručna referentica – područni odsjek Gornja Dubrava

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 22. sjednicu Vijeća Mjesnog odbora.
	Vijeće jednoglasno prihvaća tekst zapisnika 21. sjednice Vijeća, održane dana 20. veljače 2023.
Predsjednica predlaže dopunu dnevnog reda i to:
a) Zahtjev za jednokratno korištenje prostora MS – Ivana Ratkajec Čubel 
b) Promjena termina dežurstva Vijeća Mjesnog odbora Poljanice

Na prijedlog predsjednice, Vijeće jednoglasno prihvaća dopunu i utvrđuje:

D N E V N I   R E D

1. Prijedlog za postavljanje stupića u ulici Pete Poljanice kod kbr. 10 – donošenje zaključka;
2. Prijedlog dodatnih radova  na održavanju javnih zelenih površina Mjesnog odbora Poljanice u 2023. – donošenje zaključka;
3. [bookmark: _Hlk130826604]Prijedlog za vraćanje dosadašnje trase ZET-ove tramvajske linije broj 7 – donošenje zaključka;
4. [bookmark: _Hlk130826692]Prijedlog za zakup zemljišta k.č.br.4774 i 4828/1 obje k.o. Dubrava – davanje mišljenja;
5. [bookmark: _Hlk130826747]Zahtjev za jednokratno korištenje prostora mjesne samouprave, Dubrava 203  – donošenje zaključka;
a) Anita Dominković  
b) [bookmark: _Hlk130905310]Ratkajec Čubel Ivana 
6. Promjena termina dežurstva u objektu mjesne samouprave – donošenje zaključka
7. Pitanja, prijedlozi i obavijesti.

AD 1. Prijedlog za postavljanje stupića u ulici Pete Poljanice kod kbr. 10

Predsjednica pojašnjava prijedlog vezano za kontinuirane probleme nepropisnog kretanja i zaustavljanja vozila na nogostupu – požarnom putu,  lokacija Pete Poljanice kod kbr. 10.
Kako bi se optimalno riješio problem i osigurala sigurnost pješaka u navedenoj zoni
Vijeće jednoglasno donosi


ZAKLJUČAK

1. Predlaže se postavljanje niskih aluminijskih stupića u ulici Pete Poljanice kod kbr. 10.
2. Gore navedeno predlaže se radi sigurnosti građana, te radi sprečavanja nepropisnog kretanja i zaustavljanja na nogostupu – požarnom putu svim vozilima, osim interventnim.
3. Ovaj zaključak proslijediti će se Vijeću Gradske četvrti Gornja Dubrava, na daljnje postupanje.


AD 2. Prijedlog dodatnih radova  na održavanju javnih zelenih površina Mjesnog odbora Poljanice u 2023. 

Vijeće Mjesnog odbora Poljanice je svojim planom održavanja javnih zelenih površina uz ostalo obuhvatilo i održavanje okoliša objekta mjesne samouprave Poljanice uključujući ozelenjene površine i ukrasno grmlje u dvorištu mjesne samouprave.
Slijedom navedenog Vijeće jednoglasno donosi

ZAKLJUČAK

Predlaže se Gradskom uredu za mjesnu samoupravu, civilnu zaštitu i sigurnost, ponovno proslijediti Zaključak o prijedlogu radova na održavanju javnih zelenih površina Mjesnog odbora Poljanice u 2023. donesen na 17. sjednici Vijeća, dana 24. listopada 2022., Zagrebačkom holdingu d.o.o., Podružnici Zrinjevac, a vezano uz njegu i održavanja optimalnog rasta i razvoja ozelenjenih površina na lokaciji objekta (dvorištu) Mjesnog odbora Poljanice, Dubrava 203.


AD 3. Prijedlog za vraćanje dosadašnje trase ZET-ove tramvajske linije broj 7

Predsjednica pojašnjava prijedlog na osnovu mnogobrojnih prigovora i zamolbi stanovnika Mjesnog odbora Poljanice vezano za skraćivanje dosadašnje trase ZET- ove linije br. 7. 
Vijeće jednoglasno donosi                                        
ZAKLJUČAK

1. Predlaže se vraćanje dosadašnje trase ZET-ove tramvajske linije broj 7 do okretišta u Dupcu. 
2. Gore navedeno predlaže se radi mnogobrojnih primjedbi i zamolbi građana Mjesnog odbora Poljanice te gužvi i čekanja koja su nastala ukidanjem prometovanja navedene linije do okretišta u Dupcu.


Ad 4. Prijedlog za zakup zemljišta k.č.br.4774 i 4828/1 obje k.o. Dubrava

Vijeće Mjesnog odbora Poljanice ramotrilo je zahtjev PLANIGRAD PROJEKT, ali zbog učestalih primjedbi i prigovora od strane stanara koji stanuju u neposrednoj blizini ili uz samo navedeno skladište, a koje se odnose na buku, prašinu, neuredno održavanje prostora i neprimjereno skladištenje raznih otpadnih građevinskih materijala što bitno umanjuje kvalitetu života stanovnika, Vijeće jednoglasno donosi

[bookmark: _Hlk130904801]ZAKLJUČAK

1. Razmotren je zahtjev Planigrad projekt d.o.o. za zakup neizgrađenog građevinskog zemljišta k.č.br.4774 i k.č.br.4828/1, obje k.o. Dubrava, namjene otvorene skladište i slične svrhe, ukupne površine 1006 m2.
2. Daje se negativno mišljenje.
3. Gore navedeno daje se zbog učestalih primjedbi i prigovora od strane građana koji stanuju u neposrednoj blizini ili uz samo navedeno skladište, a koje se odnose na buku, prašinu, neodržavanje prostora i neprimjereno skladištenje raznih otpadnih građevinskih materijala što bitno umanjuje kvalitetu života okolnog stanovništva.

Ad. 5. Zahtjev za jednokratno korištenje prostora mjesne samouprave, Dubrava 203
	Vijeću Mjesnog odbora Poljanice, obratile su se gospođe Anita Dominković i Ivana Ratkajec Čubel sa zahtjevima za jednokratno korištenje prostora.
Vijeće jednoglasno donosi 

ZAKLJUČAK


1. Aniti Dominković  iz Zagreba, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 20.05.2023. godine od 14,00 – 19,00 sati.
2. Prostor iz točke 1. ovog Zaključka, koristiti će Anita Dominković, za proslavu sv. Potvrde, uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.

ZAKLJUČAK

1.  Ivani Ratkajec Čubel iz Zagreba, odobrava se jednokratno korištenje prostora u objektu     Mjesnog odbora poljanice, Dubrava 203, u terminu 13.05.2023. godine od 13,00 – 17,00 sati.

2.   Prostor iz točke 1. ovog Zaključka, koristiti će Ivana Ratkajec Čubel, za proslavu prvog rođendana djeteta, uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.

Ad. 6. Promjena termina dežurstva Vijeća Mjesnog odbora Poljanice 
Vijeće Mjesnog odbora Poljanice je  prateći kroz duži vremenski period  odvijanje dežurstva članova Vijeća i zainteresiranost građana za dolazak u prostor mjesne samouprave u vrijeme dežurstva zaključilo da se svakotjedno dežurstvo nije pokazalo kao optimalno u komunikaciji s građanima.
Sukladno navedenomVijeće jednoglasno donosi




ZAKLJUČAK

Dežurstvo u objektu mjesne samouprave od strane članova Vijeća Mjesnog odbora Poljanice umjesto dosadašnjeg termina svake srijede u mjesecu, u terminu od 18,00 do 19,00 sati, odvijati će se svaku prvu srijedu u mjesecu od 18,00 do 19,00 sati.


Ad. 7. Pitanja, prijedlozi i obavijesti


- na ranije postavljen upit vijećnice Grgić Ingrid vezano za uklanjanje tende sa fasade zgrade u ulici Antolovečki put 7, predsjednica daje obrazloženje da je to u nadležnosti komunalnog redarstva te će se u tom smislu uputiti dopis istom;
- predsjednica upoznaje vijećnike s početkom radova na rekonstrukciji ulice Laz II ( radovi bi trebali započeti tijekom mjeseca travnja );
- vijećnici su informirani o završetku sanacije prijekopa duž ulica Božjakovinska i Krotovica;
[bookmark: _GoBack]- vezano za mišljenje doneseno na 22. sjednici Vijeća gradske četvrti  Gornja Dubrava kojim se daje pozitivno mišljenje za zakup zemljišta po zahtjevu Seferović Jadrana ( k.č. 4327/1 k.o. Dubrava ) iako je Vijeće Mjesnog odbora Poljanice na svojoj 18. sjednici donijelo negativno mišljenje, Vijeće Mjesnog odbora Poljanice će uputiti Vijeću GČ Gornja Dubrava zahtjev za pisanim obrazloženjem tako donesenog pozitivnog mišljenja.


Dovršeno u 19,30 sati

KLASA:024-08/23-003/592
URBROJ: 251-13-11-5/009-23-2
U Zagrebu, 27. ožujka 2023.
Zapisnik sastavila: 					                     Predsjednica
Jadranka Milivojević		                                     Vijeća Mjesnog odbora Poljanice 
								                   
      Vesna Kotarac	            
